1998 m. birželį
Tori Murden McClure išvyko iš Nags Hedo Šiaurės Karolinoje į Prancūziją.
Tai jos laivelis „Amerikos perlas“.
Jis 7 metrų ilgio ir tik 1,8 pločio
plačiausioje vietoje.
Denis buvo tokio dydžio, kaip „Ford F-150“ pikapas.
Tori pastatė jį su draugais,
ir jo svoris buvo apie 816 kilogramų.
Ji planavo irkluoti viena
per Atlanto vandenyną –
jokio variklio, ar burės –
to nebuvo padariusi jokia moteris ir joks amerikietis.
Jos maršrutas būtų toks:
daugiau nei 5 793 km per atvirą Šiaurės Atlanto vandenyną.
Tori dirbo projektų administratore
Liusvilyje, Kentukyje,
gimtajame mieste,
bet tikra jos aistra buvo tyrinėjimas.
Tai nebuvo jos pirma didelė ekspedicija.
Prieš kelerius metus ji tapo pirmąja moterimi nušliuožusi į Pietų ašigalį.
Koledže ji buvo kvalifikuota irkluotoja,
netgi varžėsi dėl vietos 1992 m. JAV Olimpinėje komandoje,
bet tai, tai buvo kitaip.
(Video.) (Muzika.) Tori Murden McClure: Labas. Šiandien šeštadienis, liepos 5.
Sektoriaus laikas – 9 ryto.
Taigi tai Kentukio laikas.
Dawn Landes: Tori filmavo irkluodama.
Tai jos 21-a diena jūroje.
Šioje vietoje ji buvo įveikusi virš 1 609 km,
daugiau nei dvi savaites neturėjo radijo ryšio,
audra neleido veikti ilgo nuotolio komunikacijos sistemoms
po penkių dienų.
Dauguma dienų atrodė kaip ši.
Šioje vietoje ji padarė virš 200 000 yrių,
kovodama su srove ir vėju.
Kai kuriomis dienomis ji įveikdavo tik 4,5 metro.
Taip.
Ir, kol tokios dienos buvo varginančios,
kitos atrodė šitaip.
(Video.) T.M.M: Noriu parodyti jums savo mažus draugus.
D.L.: Ji matė žuvis, delfinus,
banginius, ryklius
ir netgi jūros vėžlius.
Po dviejų savaičių be jokio kontakto su žmogumi
Tori susisiekė su vietiniu krovininiu laivu
per VHF radiją.
(Video.) T.M.M.: Vaikinai, ar jau turite orų prognozę? Baigta.
Vyras: Slūgsta
prieš jus, bet artinasi,
o jūs plaukiate į šiaurės rytus
ir čia yra anticiklonas už mūsų.
Jis ateis ir
į rytus-šiaurės rytus.
D.M.M.: Gerai.
D.L.: Ji džiaugiasi galėdama kalbėtis su kitu žmogumi.
(Video.) T.M.M.: Orų prognozė nežada nieko blogo
artimiausiu metu.
D.L.: Ko orų prognozė jai nepasakė,
kad ji irklavo tiesiai į uragano Danielė kelią,
blogiausiame Šiaurės Atlante užfiksuotame uraganų sezone.
(Video.) T.M.M.: Pasitempiau kulkšnį.
Pučia labai stiprus vėjas iš rytų.
Jis pučia.
Pučia!
Po 12 audros dienų
irklavau 4 valandas
be bloškiančio vėjo.
Dabar nesu labai laiminga.
Ne tokia laiminga kaip ryte,
jaučiuosi nelaiminga, taigi...
D.L.: Po beveik trijų mėnesių jūroje
ji įveikė virš 4 828 km.
Ji įveikė du trečdalius kelio,
bet per audrą bangos buvo septynių aukštų pastato dydžio.
Jos laivelis vis apsiversdavo.
Kai kurie jų buvo salto, apverčiantis galą per galą,
irklavimas tapo neįmanomas.
(Video.) T.M.M.: Dabar 6:30 ryto.
Patekau į kažką didelio, blogo ir bjauraus.
Du apsivertimai.
Paskutiniame vertimesi nugara numušiau perdangos siją.
Jau šešis kartus verčiausi.
Paskutinis buvo salto.
Turiu Argus signalinę ugnį.
Paleisčiau nelaimės signalą,
bet, tiesą sakant, nemanau, kad kas suras šį mažą laivelį.
Jis labai paniręs į vandenį,
vienintelė dalis, kuri geriau matosi, tai kabina.
Dabar 10 ryto.
Pamečiau apsivertimų skaičių.
Atrodo, verčiuosi kas 15 minučių.
Manau, susilaužiau kairę ranką.
Bangos
drasko laivą į skutus.
Vis meldžiuosi, nes
nežinau, ar tai įveiksiu.
D.L.: Tori paleido savo signalinę ugnį
ir buvo išgelbėta pro šalį plaukiančio konteinerių laivo.
Jos apleistas laivelis buvo rastas po dviejų mėnesių netoli Prancūzijos.
Skaičiau apie tai laikraštyje.
1998 m. aš mokiausi vidurinėje mokykloje, gyvenau Liusvilyje, Kentukyje.
Dabar gyvenu Niujorke, rašau dainas.
Jos drąsa man įstrigo ir aš adaptuoju jos istoriją
į miuziklą „Yris“.
Kai Tori grįžo namo,
ji jautėsi liūdna,
buvo visiškai be pinigų.
Jai buvo sunkus pereinamasis laikotarpis
grįžti į civilizaciją.
Šioje scenoje ji sėdi namuose.
Skamba telefonas, skambina jos draugai,
bet ji nežino, kaip su jais kalbėtis.
Ji dainuoja dainą. Vadinasi „Brangi širdie“.
(Gitara.)
Kai aš sapnavau,
keliavau į
gražias nematytas
vietas.
Mačiau Gibraltarą
ir Kentukio žvaigždes,
žibančias mėnesienoje,
keliančias man šypseną.
Ir kai pabudau čia,
dangus buvo debesuotas.
Ėjau į vakarėlį,
kur mano pažįstami
labai stengėsi pažinti mane
ir klausė, kur buvau,
bet negalėjau paaiškinti
jiems to, ką mačiau.
Ak, klausyk, brangi širdie.
Atkreipk dėmesį,
būk teisinga nuo pradžių.
Ak, klausyk, brangi širdie.
Tu gali nepaklusti žemėlapiui,
bet nepalūžk.
O ooo ooo,
ak ak ak ak.
ak ak,
ak ak ak.
Kai buvau ten,
vandenynas mane laikė,
sūpavo ir blaškė
lengvai kaip vaiką.
Bet dabar aš tokia sunki,
niekas manęs neguodžia.
Mano protas plūduriuoja kaip sėliai,
nepastoviai ir laisvai.
Ak, klausyk, brangi širdie.
Tik atkreipk dėmesį,
būk teisinga nuo pradžių.
Ak, klausyk, brangi širdie.
Tu gali nepaklusti žemėlapiui,
bet nepalūžk.
Ooo.
Pagaliau Tori atsistoja ant kojų.
Ji pradeda vėl bendrauti su draugais.
Ji sutinka vaikiną ir pirmą kartą įsimyli.
Gauna naują darbą pas kitą Liusvilio gyventoją,
Muhammad Ali.
Vieną dieną per pietus su bosu
Tori pasidalina naujienomis, kad dvi kitos moterys
ruošiasi perplaukti vidurio Atlantą,
padaryti tai, dėl ko ji vos nežuvo bandydama.
Jo atsakymas buvo tipiškas Ali:
„Tu nenori eiti per gyvenimą
kaip moteris, kuri beveik perplaukė vandenyną.“
Jis buvo teisus.
Tori atstatė „Amerikos perlą“,
ir 1999 m. gruodį
jai pavyko.
(Plojimai.) (Gitara.)
Dėkoju.
(Plojimai.)